text: Пейдж Ванзант напомни за себе си (ВИДЕО) | Boec.BG - онлайн медия за бойни спортове
  Начало Други Пейдж Ванзант напомни за себе си (ВИДЕО)
  Едно от най-разпознаваемите лица в света на бойните спортове – Пейдж Ванзант напомни за себе си. Красавицата, която бе част от UFC, след което премина и към мачове с голи юмруци, изглежда все по-сериозна в намерението си да направи кариера в AEW. Американката се появи на последното събитие на кеч организацията, за да нападне местната звезда Бранди Роудс.
  Ванзант за пръв път взе участие в шоуто в края на миналата година. Тогава тя бе част от събитие, в което се включиха още Хорхе Масвидал и Жуниор дос Сантос – съперника на Кубрат Пулев в триъгълния ринг за 26 февруари в Хюстън. Сега обаче Пейдж бе сама, търсейки начин да атакува Роудс.
  Бившата звезда на UFC атакува Бранди, като я предизвика за сблъсък. Двете бяха разтървани от множество други кечистки, които се качиха на ринга, за да не допуснат да се стигне до директна саморазправа. Включването на Ванзант обаче е ясен сигнал, че тя има намерение да стане сериозна част от организацията.
  .@paigevanzant is making a path straight towards @TheBrandiRhodes #AEWDynamite pic.twitter.com/ccvDVlqUOg